title: Sklep št. 20/2004/ES Evropskega parlamenta in Sveta z dne 8. decembra 2003 o uvedbi splošnega okvira za financiranje ukrepov Skupnosti v podporo potrošniški politiki v letih 2004 do 2007Besedilo velja za EGP.

text:
Pomembno pravno obvestilo

|

32004D0020

Uradni list L 005 , 09/01/2004 str. 0001 - 0007

		Sklep št. 20/2004/ES Evropskega parlamenta in Svetaz dne 8. decembra 2003o uvedbi splošnega okvira za financiranje ukrepov Skupnosti v podporo potrošniški politiki v letih 2004 do 2007(Besedilo velja za EGP)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 153 Pogodbe,ob upoštevanju predloga Komisije,ob upoštevanju mnenja Evropskega ekonomsko-socialnega odbora [1],v skladu s postopkom, določenim v členu 251 Pogodbe [2],ob upoštevanju naslednjega:(1) Potrošniška politika bistveno pripomore k dvema strateškima ciljema Komisije, določenima v sporočilu Komisije o strateških ciljih v letih 2000 do 2005 "Oblikovanje nove Evrope" [3], spodbuja namreč novi in ekonomsko-socialni program, s katerim naj bi posodobili evropsko gospodarstvo in zagotovili boljšo kakovost življenja za državljane Evrope.(2) Strategija potrošniške politike za 2002 do 2006 določa tri ključne cilje. Ti bodo izvedeni z ukrepi, vključenimi v tekoči program, ki ga bo redno pregledovala Komisija.(3) Cilji in ukrepi v strategiji potrošniške politike naj usmerjajo dodelitev sredstev za ukrepe, ki se izvajajo v tem okviru. Poleg tega je treba dati največjo prednost dejavnostim, namenjenim integraciji potrošniških interesov na druga področja dejavnosti, v skladu s členom 153 Pogodbe, pa tudi trem ključnim ciljem strategije potrošniške politike.(4) Skladno s strategijo potrošniške politike zajema potrošniška politika v tem okviru varnost storitev in neživilskih proizvodov ter gospodarske interese potrošnikov EU. Ukrepi, povezani z varno hrano, v tem okviru niso zajeti.(5) Splošni cilji Evropske unije v skladu s členom 2 Pogodbe o Evropski uniji vključujejo dosego uravnoteženega in trajnega razvoja. V skladu z Johannesburško deklaracijo o trajnostnem razvoju je treba za uresničitev trajnostnega razvoja sprejeti načrt uresničevanja svetovnega vrha o trajnostnem razvoju in cardifskega procesa.(6) V tem okviru je treba poskrbeti za ukrepe Skupnosti po načelu subsidiarnosti, kakor je določeno v členu 5 Pogodbe, za spodbujanje in razvijanje zmožnosti organizacij in organov, ki delujejo v smeri spodbujanja potrošniških interesov na ravni Skupnosti, nacionalni ali regionalni ravni.(7) Poleg ukrepov v tem okviru naj Komisija zagotovi tudi, da lahko potrošniške organizacije in druge ustrezne nevladne organizacije prispevajo k izvajanju strategije potrošniške politike z delovanjem v Evropski posvetovalni skupini za potrošnike, kakor je določeno s Sklepom Komisije 2003/709/ES [4].(8) V tem okviru je treba poskrbeti za ukrepe, ki jih skupaj izvajata Komisija in ena ali več držav članic za izvajanje ciljev potrošniške politike.(9) V splošnem evropskem interesu v smislu člena 108(1)(b) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [5] (v nadaljevanju "finančna uredba"), je, da so zdravje, varnost in gospodarski interesi potrošnikov, pa tudi potrošniški interesi pri razvoju standardov za proizvode in storitve zastopani na ravni Skupnosti.(10) Ta sklep za ves čas trajanja tega okvira določa finančni okvir, ki je v smislu točke 33 Medinstitucionalnega sporazuma med Evropskim parlamentom, Svetom in Komisijo z dne 6. maja 1999 o proračunski disciplini in izboljšanju proračunskega postopka [6] prednostni referenčni okvir za organ za izvrševanje proračuna pri letnem proračunskem postopku.(11) Za izboljšanje učinkovitosti in vpliva dejavnosti evropskih potrošniških organizacij in potrošniških organizacij, ki predstavljajo potrošniške interese pri razvoju standardov za proizvode in storitve na ravni Skupnosti, se v času veljavnosti tega okvira pri finančnih prispevkih za upravičene organizacije lahko upoštevajo okvirni partnerski sporazumi.(12) Da bi izboljšali upravno učinkovitost ter uspešnost in vpliv specifičnih projektov, je treba najmanj enkrat na dve leti objaviti razpis za posebne projekte in ponuditi podporo v višini do 75 % zneska upravičenih stroškov za izvajanje projektov.(13) Sporazum o Evropskem gospodarskem prostoru (v nadaljevanju "Sporazum EGP") predvideva, da naj države Evropskega združenja za prosto trgovino (v nadaljevanju "države Efte/EGP") med drugim okrepijo in razširijo sodelovanje v okviru dejavnosti Skupnosti na področju varstva potrošnikov.(14) Ta splošni okvir naj bo odprt za sodelovanje pridruženih držav, v skladu s pogoji, določenimi v ustreznih dvostranskih sporazumih o uvedbi splošnih načel njihovega sodelovanja v programih Skupnosti.(15) Da bi povečali vrednost in uspeh tega okvira, je treba izvajati stalno spremljanje in redno ocenjevanje izvajanih ukrepov zaradi potrebnih prilagoditev, kadar je to ustrezno.(16) Ukrepi, potrebni za izvajanje tega sklepa, naj bi se sprejeli v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [7] –SKLENILA:Člen 1Področje uporabe1. Ta sklep uvaja splošni okvir ukrepov Skupnosti v podporo potrošniški politiki (v nadaljevanju "okvir") za obdobje, določeno v členu 5(1).2. Ukrepi, ki se izvajajo v tem okviru, dopolnjujejo ukrepe, izvajane s strani držav članic in v njih, za varovanje zdravja, varnosti in gospodarskih interesov potrošnikov in za spodbujanje njihove pravice do obveščenosti in izobraževanja ter za njihovo samoorganizacijo za varstvo njihovih interesov.Člen 2Področja delovanjaUkrepi, izvajani v tem okviru, zadevajo posebna področja:(a) varovanje zdravja in varnosti potrošnikov glede storitev in neživilskih proizvodov;(b) varovanje gospodarskih in pravnih interesov potrošnikov;(c) spodbujanje obveščanja in izobraževanja potrošnikov;(d) spodbujanje sposobnosti potrošniških organizacij za sodelovanje na evropski ravni.Člen 3Cilji ukrepovUkrepi, izvajani v tem okviru, pripomorejo k doseganju naslednjih splošnih ciljev:(a) visoka skupna raven varstva potrošnikov, zlasti z uvedbo skupnih pravil in postopkov varstva potrošnikov ter integracijo potrošniških interesov v druge politike Skupnosti;(b) učinkovito izvrševanje predpisov varstva potrošnikov, zlasti skozi tržni nadzor, upravno in izvršno sodelovanje, dostop potrošnikov do podatkov o storitvah in neživilskih proizvodih ter dostop potrošnikov do mehanizmov za reševanje pritožb in sporov, in(c) pravilno vključevanje potrošniških organizacij v razvoj potrošniške politike in druge politike Skupnosti, ki zadevajo potrošniške interese.Člen 4Vrste ukrepov1. Ukrepi, ki se izvajajo v tem okviru, so po ciljih navedeni v Prilogi.2. Ukrepe 1 do 8, 11 do 15 in 19 neposredno izvaja Komisija.3. Ukrepa 9 in 10 skupaj financirata Skupnost in ena ali več držav članic ali Skupnost in pristojni organi tretjih držav, ki sodelujejo v skladu s členom 9.4. Pri ukrepih 16, 17 in 18 se uporabljajo finančni prispevki Skupnosti.Člen 5Financiranje1. Za izvajanje tega sklepa v obdobju od 1. januarja 2004 do 31. decembra 2007 je določen finančni okvir 72 milijonov EUR, od katerih je 54 milijonov EUR namenjenih za obdobje do 31. decembra 2006.2. Za obdobje po 31. decembru 2006 se šteje, da je predlagani znesek potrjen, če se ujema s finančnimi perspektivami, veljavnimi za obdobje, ki se začne leta 2007.3. Letna dodeljena sredstva odobri organ za izvrševanje proračuna v okviru finančnih perspektiv.Člen 6Finančni prispevek1. Prispevek Skupnosti k skupnim ukrepom 9 in 10 bo načelno 50 %, nikakor pa ne bo presegel 70 % skupnih stroškov ukrepa. Komisija jasno določi, kateri skupni ukrepi bodo upravičeni do finančnega prispevka v višini več kakor 50 %.2. Finančni prispevek za ukrep 16 ne bo presegel 50 % izdatkov za izvajanje dejavnosti, ki izpolnjujejo pogoje zanj.3. Finančni prispevek za ukrep 17 ne bo presegel 95 % izdatkov za izvajanje dejavnosti, ki izpolnjujejo pogoje zanj.4. Za ponovno podelitev finančnega prispevka za ukrepa 16 in 17 upravičenim organizacijam, ki so v prejšnjem letu dokazale aktivno in učinkovito zastopanje potrošniških interesov, ne velja pravilo postopnega zmanjševanja.5. Delež finančnega prispevka za ukrep 18 načelno znaša 50 %, nikakor pa ne bo presegel 75 % upravičenih stroškov za izvajanje projekta. Komisija jasno določi, kateri posebni projekti bodo upravičeni do finančnega prispevka v višini več kakor 50 %.Člen 7Upravičenci1. Finančni prispevek za skupna ukrepa 9 in 10 se lahko dodeli javnemu organu ali neprofitni organizaciji, ki jo določi zadevna država članica ali zadevni pristojni organ in s katerim se strinja Komisija.2. Finančni prispevek za ukrep 16 se lahko dodeli evropskim potrošniškim organizacijam, ki:(a) so nevladne, neprofitne, neodvisne od industrijskih, trgovskih in poslovnih ali drugih nasprotnih interesov, in imajo za najpomembnejše cilje in dejavnosti spodbujanje in varovanje zdravja, varnosti in gospodarskih interesov potrošnikov v Skupnosti;(b) so jih za zastopanje potrošniških interesov na ravni Skupnosti v vsaj polovici držav članic pooblastile nacionalne potrošniške organizacije, ki skladno z nacionalnimi pravili ali prakso predstavljajo potrošnike in delujejo na regionalni ali nacionalni ravni; in(c) so Komisiji predložile ustrezna poročila o članstvu, notranjih pravilih in finančnih virih.3. Finančni prispevek za ukrep 17 se lahko dodeli evropskim potrošniškim organizacijam, ki:(a) so nevladne, neprofitne, neodvisne od industrijskih, trgovskih in poslovnih ali drugih nasprotnih interesov ter imajo za najpomembnejše cilje in dejavnosti zastopanje potrošniških interesov pri procesu standardizacije na ravni Skupnosti; in(b) so jih v najmanj dveh tretjinah držav članic za zastopanje interesov potrošnikov na ravni Skupnosti pooblastili:- reprezentativni organi, ki v skladu z nacionalnimi pravili ali prakso predstavljajo nacionalne potrošniške organizacije v državah članicah, ali- če ni takšnih organov, nacionalne potrošniške organizacije v državah članicah, ki v skladu z nacionalnimi pravili ali prakso predstavljajo potrošnike in delujejo na nacionalni ravni.4. Finančni prispevki za ukrep 18 se lahko dodelijo vsaki pravni osebi ali združenju pravnih oseb, vključno z ustreznimi neodvisnimi javnimi organi in regionalnimi potrošniškimi organizacijami, ki delujejo neodvisno od industrije in trgovine in so dejansko odgovorne za izvajanje projektov.Člen 8IzključitveVlagatelji ali ponudniki in pogodbeniki, ki so spoznani za krive, da so dali napačne izjave ali pa se ugotovi, da so resno kršili pogodbene obveznosti, so izključeni iz nadaljnjega dodeljevanja naročil, kakor je določeno v členu 96 finančne uredbe.Člen 9Udeležba tretjih državOkvir je odprt za udeležbo:(a) držav Efte/EGP v skladu s pogoji iz Sporazuma EGP;(b) pridruženih držav, v skladu s pogoji, določenimi v ustreznih dvostranskih dogovorih o uvedbi splošnih načel za njihovo sodelovanje v programih Skupnosti.Člen 10Usklajenost in združljivost1. Komisija zagotovi, da so ukrepi, ki se izvajajo v tem okviru, usklajeni s strategijo potrošniške politike.2. Komisija zagotovi, da so ukrepi, ki se izvajajo v tem okviru, usklajeni in združljivi z drugimi programi in pobudami Skupnosti.Člen 11Delovni programKomisija sprejme letni delovni program, ki vključuje:(a) prednostne naloge za ukrep pri vsakem cilju;(b) razčlenitev letnega proračuna po vrstah ukrepov, določenih v členu 4;(c) načrtovano časovno razporeditev razpisov, skupnih ukrepov in pozivov za zbiranje predlogov;(d) pri pozivih za zbiranje predlogov izbor in merila dodelitve za ukrepe 16, 17 in 18, merila za finančne prispevke v višini več kakor 50 % za ukrep 18 in okvirni znesek, namenjen vsakemu pozivu za zbiranje predlogov, v skladu z ustreznimi določbami finančne uredbe in ob kar največjem upoštevanju potrebe po določitvi preprostih upravnih zahtev zlasti ob majhnih zneskih finančnih prispevkov za posebne projekte.Člen 12Objava in postopki1. Komisija v Uradnem listu Evropske unije in na spletni strani Komisije objavi:(a) poziv za zbiranje predlogov za ukrepa 16 in 17; in(b) poziv za zbiranje predlogov za ukrep 18, v katerem opisuje prednostne naloge za načrtovane ukrepe najmanj enkrat na dve leti.2. Komisija na zgodnji stopnji procesa ocenjevanja vlog za finančne prispevke obvesti vlagatelje, če niso upravičeni ali če v svojih vlogah ne navajajo podatkov, nujnih za preverjanje vlagateljeve skladnosti z merili izbora.3. Komisija v treh mesecih po roku za oddajo vlog odloči o dodelitvi finančnih prispevkov za ukrepe 16, 17 in 18.4. Seznam prejemnikov finančnih prispevkov in seznam ukrepov, ki se financirajo v tem okviru, se skupaj s podatki o višini sredstev vsako leto objavita na spletni strani Komisije.Člen 13Spremljanje in ocenjevanje1. Komisija zagotovi učinkovito in redno spremljanje ukrepov, ki se izvajajo v tem okviru, ter Evropskemu parlamentu in Svetu predloži vmesno poročilo o izvajanju tega okvira do 31. decembra 2005. Komisija letno obvešča Evropski parlament o tem, ali postopek odločanja glede vlog za ukrepe 16, 17 in 18 presega trimesečno obdobje, kakor je določeno v členu 12(3).2. Komisija Evropskemu parlamentu in Svetu predloži ocenjevalno poročilo o ukrepih, izvedenih v tem okviru, preden odda vlogo za njegovo morebitno podaljšanje, v vsakem primeru pa najpozneje do 31. decembra 2007.Člen 14Izvajanje ukrepov1. Komisija je odgovorna za vodenje in izvajanje tega sklepa v skladu s finančno uredbo.2. Ukrepi, predvideni v členu 4(3) in (4) in členu 11, se sprejmejo v skladu s postopkom iz člena 15(2).Člen 15Postopek odbora1. Komisiji pomaga odbor.2. Pri sklicevanju na ta odstavek se uporabljata člena 3 in 7 Sklepa 1999/468/ES ob upoštevanju določb iz člena 8 Sklepa.3. Odbor sprejme svoj poslovnik.Člen 16Začetek veljavnostiTa sklep začne veljati tretji dan po objavi v Uradnem listu Evropske unije.V Bruslju, 8. decembra 2003Za Evropski parlamentPredsednikP. CoxZa SvetPredsednikF. Frattini[1] UL C 234, 30.9.2003, str. 86.[2] Mnenje Evropskega parlamenta z dne 24. septembra 2003 (še ni objavljeno v Uradnem listu) in Sklep Sveta z dne 1. decembra 2003.[3] UL C 81, 21.3.2000, str. 1.[4] UL L 258, 10.10.2003, str. 35.[5] UL L 248, 16.9.2002, str. 1.[6] UL L 172, 18.6.1999, str. 1. Sporazum, kakor je bil nazadnje spremenjen s Sklepom 2003/429/ES Evropskega parlamenta in Sveta (UL L 147, 14.6.2003, str. 25).[7] UL L 184, 17.7.1999, str. 23.--------------------------------------------------PRILOGAUKREPI IZ ČLENA 4, NAVEDENI PO CILJIHCilj (a): Visoka skupna raven varstva potrošnikovUkrep 1: Znanstveno svetovanje, analiza tveganja vključno s primerjalno oceno in oceno možnosti za zmanjšanje tveganja, pomembnih za zdravje in varnost potrošnikov pri neživilskih proizvodih in storitvah.Ukrep 2: Priprava zakonskih in drugih regulativnih pobud ter spodbujanje samoregulativnih pobud, ki med drugim vključujejo:2.1 primerjalno analizo trgov in regulativnih sistemov2.2 pravno in strokovno znanje za razvoj politike o varnosti storitev2.3 strokovno znanje za razvoj mandata za standardizacijo pri proizvodih in storitvah2.4 pravno in strokovno znanje za razvoj politike o gospodarskih interesih potrošnikov2.5 delavnice z akterji in strokovnjaki.Ukrep 3: Spremljanje in ocenjevanje razvoja trga z vplivom na gospodarske in druge interese potrošnikov, kamor med drugim sodijo raziskave cen, popis in analiza pritožb potrošnikov in raziskave sprememb v strukturi trgov.Ukrep 4: Zbiranje in izmenjava podatkov in informacij za oblikovanje zbirke podatkov za razvoj politike varstva potrošnikov in za integracijo potrošniških interesov v druge politike EU, kar med drugim vključuje tudi raziskave vedenja potrošnikov in podjetij, zbiranje in analizo statističnih in drugih pomembnih podatkov.Cilj (b): Učinkovito izvrševanje predpisov s področja varstva potrošnikovUkrep 5: Usklajevanje ukrepov za nadzor in izvršbo, kamor med drugim sodi tudi:5.1 razvoj orodij informacijske tehnologije (npr. zbirk podatkov, informacijskih in komunikacijskih sistemov) za sodelovanje pri izvršbi5.2 usposabljanje, seminarji in izmenjava uradnikov, odgovornih za izvajanje, za ukrepe skupnega izvrševanja5.3 načrtovanje in razvoj ukrepov skupnega izvrševanja5.4 pilotni ukrepi skupnega izvrševanja.Ukrep 6: Razvoj lahko in javno dostopnih zbirk podatkov, ki zajemajo uporabo in sodno prakso pravic potrošnikov, ki izhajajo iz zakonodaje Skupnosti o varstvu potrošnikov, vključno z izpopolnitvijo in izboljšavo zbirke podatkov o nepoštenih pogodbenih pogojih.Ukrep 7: Spremljanje in ocenjevanje varnosti neživilskih proizvodov in storitev, kamor med drugim sodijo tudi:7.1 okrepitev in razširitev obsega opozorilnega sistema RAPEX ob upoštevanju razvoja pri izmenjavi podatkov o nadzoru na trgu7.2 tehnična analiza uradnih obvestil o opozorilih7.3 zbiranje in ocenjevanje podatkov o tveganju, ki ga predstavljajo posebni potrošniški proizvodi in storitve7.4 razvoj mreže za varnost potrošniških proizvodov, kakor je predvidena v Direktivi 2001/95/ES [1].Ukrep 8: Spremljanje delovanja in ocenjevanje vpliva alternativnega reševanja sporov, zlasti spletnih projektov, ter njihove uspešnosti pri reševanju čezmejnih pritožb in sporov, pa tudi tehnična pomoč za nadaljnji razvoj sistema evropske izvensodne mreže.Ukrep 9: (Skupni ukrep) Finančni prispevki za javne ali neprofitne organe v mreži Skupnosti, ki zagotavljajo podatke in pomoč potrošnikom, s čimer jim pomagajo uveljavljati pravice in pridobiti dostop do ustrezne rešitve spora (evropska mreža potrošniških centrov in klirinških hiš evropske izvensodne mreže, pod pogoji, določenimi v členu 7(1)).Ukrep 10: (Skupni ukrep) Finančni prispevki za posebne skupne ukrepe nadzora in izvrševanja za izboljšanje upravnega in izvršnega sodelovanja o zakonski ureditvi varstva potrošnikov v Skupnosti, vključno z Direktivo o splošni varnosti proizvodov, in drugi ukrepi v zvezi z upravnim sodelovanjem pod pogoji, določenimi v členu 7(1).Cilj (c): Ustrezno vključevanje potrošniških organizacij v politike EUUkrep 11: Zagotavljanje posebnega strokovnega in pravnega znanja potrošniškim organizacijam v podporo njihovemu sodelovanju in vlaganju v posvetovalne procese o zakonodajnih in nezakonodajnih političnih pobudah Skupnosti, na ustreznih področjih politike, kakršna je politika notranjega trga, storitve v splošnem interesu in desetletni okvirni program o trajnostni proizvodnji in potrošnji, pa tudi v podporo njihovemu sodelovanju pri nadzoru trga.Ukrep 12: Zastopanje interesov evropskih potrošnikov v mednarodnih forumih, vključno z organi za mednarodno standardizacijo in organizacijami mednarodne trgovine.Ukrep 13: Usposabljanje uslužbencev regionalnih, nacionalnih in evropskih potrošniških organizacij ter drugi ukrepi institucionalne krepitve, vključno s tečaji postopkov za razvoj in izvajanje projekta, medmrežni forum o posebnih projektih, delavnice in srečanja za spodbujanje partnerstva pri projektu.Ukrep 14: Informativni ukrepi o pravicah potrošnikov, ki jih dodeljuje zakonodaja o varstvu potrošnikov in drugi ukrepi Skupnosti za varstvo potrošnikov, zlasti v novih državah članicah, v sodelovanju z njihovimi potrošniškimi organizacijami.Ukrep 15: Izobraževanje potrošnikov, vključno z ukrepi, namenjenimi mladim potrošnikom, in razvoj spletnih interaktivnih orodij za izobraževanje potrošnikov o pravicah potrošnikov na notranjem trgu in o čezmejnih transakcijah.Ukrep 16: Finančni prispevki k delovanju evropskih potrošniških organizacij pod pogoji, določenimi v členu 7(2).Ukrep 17: Finančni prispevki k delovanju evropskih potrošniških organizacij, ki predstavljajo interese potrošnikov pri razvoju standardov za proizvode in storitve na ravni Skupnosti, pod pogoji, določenimi v členu 7(3).Cilji (a), (b) in (c):Ukrep 18: Finančni prispevki za posebne projekte na ravni Skupnosti ali nacionalni ravni v podporo ciljem potrošniške politike, kakor so opredeljeni v členu 3, pod pogoji, določenimi v členu 7(4), kamor med drugim sodijo finančni prispevki:- posebnim projektom, ki jih izvajajo potrošniške organizacije za pospešitev učinkovitega izvajanja pravnega reda EU glede varstva potrošnikov v novih državah članicah,- posebnim projektom za spodbujanje čezmejne izmenjave podatkov in dobre prakse pri integraciji pravic potrošnikov v druge politike.Ukrep 19: Ocenjevanje ukrepov, izvedenih v tem okviru.[1] Direktiva 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (UL L 11, 15.1.2002, str. 4).--------------------------------------------------


title: 2010/383/: Sklep Sveta z dne 29. junija 2010 o stališču Evropske unije v Skupnem odboru EGP, glede sprememb Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunske vrstice)

text:
               10.7.2010

               SL

               Uradni list Evropske unije

               L 175/34

         SKLEP SVETA
   z dne 29. junija 2010
   o stališču Evropske unije v Skupnem odboru EGP, glede sprememb Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunske vrstice)
   (2010/383/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 114 in 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 31 k Sporazumu EGP vsebuje posebne določbe o sodelovanju med Evropsko unijo in državami EGP-Efte na področjih, za katera ne veljajo štiri temeljne svobode.

               (2)

               Ustrezno je, da pogodbenice Sporazuma tudi po 31. decembru 2009 še naprej sodelujejo pri ukrepih Unije v zvezi z uresničevanjem, delovanjem in razvojem notranjega trga, ki se financirajo iz splošnega proračuna Unije. To zadeva naslednje proračunske vrstice:
               12 01 04 01 Uresničevanje in razvoj notranjega trga – Odhodki za upravno poslovodenje
               12 02 01 Uresničevanje in razvoj notranjega trga
               02 03 01 Delovanje in razvoj notranjega trga, zlasti na področjih obveščanja, potrjevanja in sektorskega usklajevanja
               02 01 04 01 Delovanje in razvoj notranjega trga, zlasti na področjih obveščanja, potrjevanja in sektorskega usklajevanja – Odhodki za upravno poslovodenje

               (3)

               Zato je treba ustrezno spremeniti Protokol 31. Prav tako je treba navesti stališče Unije v Skupnem odboru EGP –

         SPREJEL NASLEDNJI SKLEP:
   Edini člen
   Stališče Unije v Skupnem odboru EGP glede sprememb Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženem temu sklepu.

      V Luxembourgu, 29. junija 2010

            Za Svet

            Predsednica

         E. ESPINOSA

      (1)  UL L 305, 30.11.1994, str. 6.

      PRILOGA

         OSNUTEK
         SKLEP SKUPNEGA ODBORA EGP
         št.
         z dne
         o spremembah Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), zlasti členov 86 in 98 Sporazuma,
         ob upoštevanju naslednjega:

                     (1)

                     Protokol 31 k Sporazumu je bil spremenjen s Sklepom Skupnega odbora EGP št. 93/2009 z dne 3. julija 2009 (1).

                     (2)

                     Ustrezno je, da pogodbenice Sporazuma še naprej sodelujejo pri ukrepih Unije v zvezi z uresničevanjem, delovanjem in razvojem notranjega trga, ki se financirajo iz splošnega proračuna Unije.

                     (3)

                     Zato je treba Protokol 31 k Sporazumu spremeniti, da se omogoči nadaljevanje tega razširjenega sodelovanja tudi po 31. decembru 2009 –

               SPREJEL NASLEDNJI SKLEP:
         Člen 1
         Člen 7 Protokola 31 k Sporazumu se spremeni, kot sledi:

                     1.

                     v odstavku 6 se besede „leta 2004, 2005, 2006, 2007, 2008 in 2009“ nadomestijo z besedami „leta 2004, 2005, 2006, 2007, 2008, 2009 in 2010“;

                     2.

                     v odstavku 7 se besede „leta 2006, 2007, 2008 in 2009“ nadomestijo z besedami „leta 2006, 2007, 2008, 2009 in 2010“;

                     3.

                     v odstavku 8 se besede „leti 2008 in 2009“ nadomestijo z besedami „leta 2008, 2009 in 2010“.

               Člen 2
         Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (2).
         Uporablja se od 1. januarja 2010.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja

                  Skupnega odbora EGP

         (1)  UL L 277, 22.10.2009, str. 49.

         (2)  [Navedena ni nobena ustavna zahteva.] [Navedene so ustavne zahteve.].


title: 2005/861/ES: Sklep Sveta z dne  24. novembra 2005  o imenovanju nadomestnega člana Odbora regij

text:
               3.12.2005

               SL

               Uradni list Evropske unije

               L 317/18

      SKLEP SVETA

   z dne 24. novembra 2005
   o imenovanju nadomestnega člana Odbora regij
   (2005/861/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES (1) o imenovanju članov in nadomestnih članov Odbora regij za obdobje od 26. januarja 2002 do 25. januarja 2006.

               (2)

               Zaradi odstopa g. G. Ph. HUFFNAGELA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2006, se imenuje naslednjo nadomestno članico Odbora regij:
   Ga. L. J. GRIFFITH,
   „wethouder“ v Amsterdamu,
   ki zamenja g. G. Ph. HUFFNAGELA.
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Bruslju, 24. novembra 2005

            Za Svet

            Predsednik

         I. LEWIS

      (1)  UL L 24, 26.1.2002, str. 38.


title: 2005/577/,: Sklep Sveta z dne 22. julija 2005 o imenovanju sodnikov Sodišča za uslužbence Evropske unije

text:
               28.7.2005

               SL

               Uradni list Evropske unije

               L 197/28

      SKLEP SVETA

   z dne 22. julija 2005
   o imenovanju sodnikov Sodišča za uslužbence Evropske unije
   (2005/577/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 225a Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 140b Pogodbe,
   ob upoštevanju Sklepa Sveta 2004/752/ES, Euratom z dne 2. novembra 2004 o ustanovitvi Sodišča za uslužbence Evropske unije (1) in zlasti člena 3(1) Sklepa,
   ob upoštevanju naslednjega:

               (1)

               Sodišče za uslužbence Evropske unije je bilo ustanovljeno s Sklepom št. 2004/752/ES, Euratom na podlagi členov 225a in 245 Pogodbe ES ter členov 140b in 160 Pogodbe ESAE. V ta namen je navedeni sklep dodal prilogo k Protokolu o Statutu Sodišča (v nadaljevanju „Priloga I k Statutu Sodišča“).

               (2)

               Člen 3 Priloge I k Statutu Sodišča določa, da:

                           „1.

                        Sodnike imenuje Svet, ki po posvetovanju z odborom, predvidenim v tem členu, odloča v skladu s četrtim odstavkom člena 225a Pogodbe ES in četrtim odstavkom člena 140b Pogodbe ESAE. Svet pri imenovanju sodnikov zagotovi uravnoteženo sestavo Sodišča za uslužbence, tako da se med državljani držav članic izberejo sodniki iz kar najširšega možnega geografskega območja in se upoštevajo zastopani nacionalni pravni sistemi.

                           2.

                        Kandidira lahko vsakdo, ki ima državljanstvo Unije in izpolnjuje pogoje iz četrtega odstavka člena 225a Pogodbe ES in četrtega odstavka člena 140b Pogodbe ESAE. Svet, ki odloča s kvalificirano večino na priporočilo Sodišča, določi pogoje in podrobnosti za predložitev in obravnavo kandidatur.

                           3.

                        Ustanovi se odbor, ki ga sestavlja sedem osebnosti, izbranih med nekdanjimi člani Sodišča in Sodišča prve stopnje ter priznanimi pravniki. O imenovanju članov odbora in pravilih za njegovo delovanje odloči Svet s kvalificirano večino na priporočilo predsednika Sodišča.

                           4.

                        Odbor poda mnenje o ustreznosti kandidatov za izvrševanje sodniške funkcije v okviru Sodišča za uslužbence. Odbor temu mnenju priloži seznam kandidatov z najustreznejšimi izkušnjami na visoki ravni. Seznam mora vsebovati vsaj dvakrat več kandidatov, kot znaša število sodnikov, ki jih mora Svet imenovati.“

               (3)

               Svet je s Sklepom št. 2005/150/ES, Euratom (2) določil pogoje in podrobnosti za predložitev in obravnavo kandidatur za imenovanje sodnikov Sodišča za uslužbence Evropske unije, kakor to predvideva člen 3(2) Priloge I k Statutu Sodišča.

               (4)

               Svet je s Sklepom št. 2005/49/ES, Euratom (3) določil pravila za delovanje odbora iz člena 3(3) Priloge I k Statutu Sodišča.

               (5)

               Svet je s Sklepom št. 2005/151/ES (4), Euratom imenoval člane odbora iz člena 3(3) Priloge I k Statutu Sodišča.

               (6)

               Javni poziv za vložitev kandidatur za sodnike Sodišča za uslužbence Evropske unije je bil objavljen 23. februarja 2005 (UL C 47 A, str. 1), rok za predložitev kandidatur pa je potekel 15. aprila 2005. Prejetih je bilo dvesto triinštirideset kandidatur.

               (7)

               Odbor iz člena 3(3) Priloge I k Statutu Sodišča se je maja in junija 2005 večkrat sestal. Po koncu razprav je pripravil mnenje in seznam, ki sta predvidena v členu 3(4) Priloge I k Statutu Sodišča. Seznam vsebuje štirinajst kandidatov.

               (8)

               V skladu s četrtim odstavkom člena 225a Pogodbe ES in četrtim odstavkom člena 140b Pogodbe ESAE sodnike Sodišča za uslužbence imenuje Svet.

               (9)

               Treba je torej imenovati sedem oseb z omenjenega seznama, pri čemer je treba poskrbeti za uravnoteženo sestavo Sodišča za uslužbence Evropske unije na podlagi izbire med državljani držav članic s kar najširšega možnega geografskega območja in ob upoštevanju zastopanih nacionalnih pravnih sistemov, kakor je določeno v členu 3(1) Priloge I k Statutu Sodišča.

               (10)

               V skladu s prvim stavkom drugega odstavka člena 2 Priloge I k Statutu Sodišča so sodniki Sodišča za uslužbence imenovani za dobo šestih let. Z odstopanjem od te določbe je v členu 3(2) Sklepa št. 2004/752/ES, Euratom predvideno, da po prisegi vseh sodnikov Sodišča za uslužbence Evropske unije predsednik Sveta z žrebom imenuje tri sodnike tega sodišča, katerih funkcija bo prenehala ob koncu prvih treh let mandata. To izbiro je torej treba ustrezno objaviti v Uradnem listu Evropske unije.

               (11)

               Prav tako je treba opozoriti, da je v zvezi z imenovanjem prvega predsednika Sodišča za uslužbence v členu 3(1) Sklepa št. 2004/752/ES, Euratom predvidena možnost, da se Svet odloči za uporabo postopka iz člena 4(1) Priloge I k Statutu Sodišča, v katerem je določeno, da sodniki med svojimi člani imenujejo predsednika Sodišča za uslužbence za dobo treh let. Primerno je, da se ta možnost izkoristi –

         SKLENIL:
   Člen 1
   Za sodnike Sodišča za uslužbence Evropske unije se imenujejo:

               —

               Irena BORUTA

               —

               Stéphane GERVASONI

               —

               Heikki KANNINEN

               —

               Horstpeter KREPPEL

               —

               Paul J. MAHONEY

               —

               Charisios TAGARAS

               —

               Sean VAN RAEPENBUSCH

         Člen 2
   Štirje od teh sodnikov se imenujejo za dobo šestih let, in sicer od 1. oktobra 2005 do 30. septembra 2011.
   Ostali trije sodniki se imenujejo za dobo treh let, in sicer od 1. oktobra 2005 do 30. septembra 2008.
   Generalni sekretariat Sveta objavi v Uradnem listu Evropske unije imena tistih treh sodnikov Sodišča za uslužbence Evropske unije, ki jih je z žrebom določil predsednik Sveta in katerih funkcija bo prenehala ob koncu prvih treh let mandata.
   Člen 3
   Za imenovanje prvega predsednika Sodišča za uslužbence se uporabi postopek iz člena 4(1) Priloge I k Statutu Sodišča.
   Člen 4
   Ta sklep začne učinkovati dan po objavi v Uradnem listu Evropske unije.
   Člen 5
   Ta sklep se objavi v Uradnem listu Evropske unije.

      V Bruslju, 22. julija 2005

            Za Svet

            Predsednik

         J. STRAW

      (1)  UL L 333, 9.11.2004, str. 7.

      (2)  UL L 50, 23.2.2005, str. 7.

      (3)  UL L 21, 25.1.2005, str. 13.

      (4)  UL L 50, 23.2.2005, str. 9.


title: Sklep Sveta 2008/605/SZVP z dne 22. julija 2008 o izvajanju Skupnega stališča 2004/161/SZVP o podaljšanju omejitvenih ukrepov proti Zimbabveju

text:
               23.7.2008

               SL

               Uradni list Evropske unije

               L 194/34

      SKLEP SVETA 2008/605/SZVP
   z dne 22. julija 2008
   o izvajanju Skupnega stališča 2004/161/SZVP o podaljšanju omejitvenih ukrepov proti Zimbabveju
   SVET EVROPSKE UNIJE JE –
   ob upoštevanju Skupnega stališča 2004/161/SZVP (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je s Skupnim stališčem 2004/161/SZVP med drugim sprejel ukrepe za preprečevanje vstopa na ozemlje držav članic ali tranzita čezenj tistim posameznikom, ki sodelujejo v dejavnostih, ki resno spodkopavajo demokracijo, spoštovanje človekovih pravic in pravno državo v Zimbabveju, ter za zamrznitev sredstev in gospodarskih virov, ki pripadajo članom zimbabvejske vlade ter z njo povezanim fizičnim in pravnim osebam, subjektom ali organizacijam s seznama iz priloge k skupnemu stališču 2004/161/SZVP.

               (2)

               Zaradi organiziranega nasilja, ki so ga izvajale oblasti v Zimbabveju med kampanjo za predsedniške volitve 2008 – te zato pomenijo zanikanje demokracije –, bi bilo treba na seznam v prilogi skupnega stališča 2004/161/SZVP dodati nekatere osebe in subjekte. Te osebe in subjekte, ki so s svojimi dejavnostmi resno škodovali demokraciji ter spoštovanju človekovih pravic in pravne države v Zimbabveju in so povezani z režimom zaradi funkcije ali zato, ker so sodelovali v organiziranem nasilju, ki ga so ga izvajale zimbabvejske oblasti, oziroma so k njemu nagovarjali, je treba obravnavati kot povezane z režimom –

         SKLENIL:
   Člen 1
   Na seznam iz priloge k skupnemu stališču 2004/161/SZVP se dodajo osebe in subjekti, navedeni na seznamu iz priloge k temu sklepu.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 22. julija 2008

            Za Svet

            Predsednik

         B. KOUCHNER

      (1)  UL L 50, 20.2.2004, str. 66. Skupno stališče, kakor je bilo nazadnje spremenjeno s Sklepom 2007/455/SZVP (UL L 172, 30.6.2007, str. 89).

      PRILOGA
      Osebe in subjekti iz člena 1

                              132.

                              Gono, Gideon

                  guverner Centralne banke

                              133.

                              Kazembe, Joyce

                  podpredsednik Zimbabwe Electoral Commission

                              134.

                              Patel, Bharat

                  generalni državni tožilec

                              135.

                              Chiwenga, Jocelyn

                  poslovna ženska, soproga generala Chiwenge, načelnika generalštaba oboroženih sil

                              136.

                              Dube, Tshingo

                  generalni direktor obrambne industrije Zimbabveja in kandidat politične stranke Zanu-Pf na parlamentarnih volitvah

                              137.

                              Huni, Munyaradzi

                  novinar uradnega lista in provladnega časopisa „The Herald“, ki je spodbujal k organiziranem nasilju, ki se je dogajalo pred volitvami in med njimi

                              138.

                              Kereke, Munyaradzi

                  glavni svetnik guvernerja Centralne banke

                              139.

                              Chiremba, Mirirai

                  vodja oddelka za finančne informacije pri Centralni banki

                              140.

                              Zvayi, Caesar

                  novinar uradnega lista in provladnega časopisa „The Herald“, ki je podžigal k organiziranem nasilju, ki se je dogajalo pred volitvami in med njimi

                              141.

                              Chingoka, Peter

                  predsednik zimbabvejske zveze za kriket, ki je javno podpiral organizirano nasilje, ki se je dogajalo pred volitvami in med njimi

                              142.

                              Chimedza, Paul Dr.

                  predsednik svetovnega medicinskega združenja za Zimbabve, ki je odrekel pomoč žrtvam iz vrst MDC (opozicije)

                              143.

                              general vojaškega letalstva Karakadzai

                  Harare Metropolitan Province, oseba, neposredno vpletena v organizirano nasilje, ki se je dogajalo pred volitvami in med njimi

                              144.

                              polkovnik C. Sibanda

                  Bulawayo Province, oseba, neposredno vpletena v organizirano nasilje, ki se je dogajalo pred volitvami in med njimi

                              145.

                              brigadni general Tarumbwa

                  Manicaland and Mutare South, oseba, neposredno vpletena v organizirano nasilje, ki se je dogajalo pred volitvami in med njimi

                              146.

                              polkovnik M. Mzilikazi (MID)

                  Buhera Central, oseba, neposredno vpletena v organizirano nasilje, ki se je dogajalo pred volitvami in med njimi

                              147.

                              polkovnik Mutsvunguma

                  Headlands, oseba, neposredno vpletena v organizirano nasilje, ki se je dogajalo pred volitvami in med njimi

                              148.

                              brigadni general Shungu

                  Maishonaland Central, oseba, neposredno vpletena v organizirano nasilje, ki se je dogajalo pred volitvami in med njim

                              149.

                              polkovnik Chipwere

                  Bindura South, oseba, neposredno vpletena v organizirano nasilje, ki se je dogajalo pred volitvami in med njimi

                              150.

                              polkovnik F. Mhonda

                  Rushinga, oseba, neposredno vpletena v organizirano nasilje, ki se je dogajalo pred volitvami in med njimi

                              151.

                              general vojaškega letalstva Muchena

                  Midlands, oseba, neposredno vpletena v organizirano nasilje, ki se je dogajalo pred volitvami in med njimi

                              152.

                              general vojaškega letalstva Abu Basutu

                  Matebeleland South, oseba, neposredno vpletena v organizirano nasilje, ki se je dogajalo pred volitvami in med njimi

                              153.

                              brigadni general Khumalo

                  Matebeleland North, oseba, neposredno vpletena v organizirano nasilje, ki se je dogajalo pred volitvami in med njimi

                              154.

                              general E. A. Rugeje

                  Masvingo Province, oseba, neposredno vpletena v organizirano nasilje, ki se je dogajalo pred volitvami in med njimi

                              155.

                              polkovnik G. Mashava

                  Chiredzi Central, oseba, neposredno vpletena v organizirano nasilje, ki se je dogajalo pred volitvami in med njimi

                              156.

                              podpolkovnik Muchono

                  Mwenezi West, oseba, neposredno vpletena v organizirano nasilje, ki se je dogajalo pred volitvami in med njimi

                              157.

                              podpolkovnik Mpabanga

                  Mwenezi East, oseba, neposredno vpletena v organizirano nasilje, ki se je dogajalo pred volitvami in med njimi

                              158.

                              major R. Kwenda

                  Zaka East, oseba, neposredno vpletena v val nasilja, ki se je dogajalo pred volitvami in med njimi

                              159.

                              brigadni general Sigauke

                  Mash West Province, oseba, neposredno vpletena v organizirano nasilje, ki se je dogajalo pred volitvami in med njimi

                              160.

                              polkovnik Gwekwerere

                  Chinhoyi, oseba, neposredno vpletena v organizirano nasilje, ki se je dogajalo pred volitvami in med njimi

                              161.

                              polkovnik C. T. Gurira

                  Mhondoro Mubaira, oseba, neposredno vpletena v organizirano nasilje, ki se je dogajalo pred volitvami in med njimi

                              162.

                              brigadni general D. Nyikayaramba

                  Mashonaland East, oseba, neposredno vpletena v organizirano nasilje, ki se je dogajalo pred volitvami in med njimi

                              163.

                              brigadni general Rungani

                  general v pokoju, oseba, neposredno vpletena v organizirano nasilje, ki se je dogajalo pred volitvami in med njimi

                              164.

                              Chinotimba, Joseph

                  podpredsednik zimbabvejske nacionalne zveze veteranov osvobodilne vojne, poveljnik milic politične stranke Zanu-PF

                              165.

                              Moyo, Gilbert

                  „vojni veteran“, vpleten v številne zločine v Zahodnem Mashonalandu (Chegutu), poveljnik milic politične stranke Zanu-PF

                              166.

                              Rangwani, Dani

                  policijski inšpektor, vpleten v mučenje in pridržanje pripadnikov MDC, oseba, neposredno vpletena v organizirano nasilje, ki se je dogajalo pred volitvami in med njimi

                              167.

                              Jangara, Thomsen

                  namestnik prefekta policije, policijski komisar načelnik, delujoč iz Southertona, odgovoren za južni dela Harareja, oseba, neposredno vpletena v nasilje marca 2007

                              168.

                              Tonderai Matibiri, Innocent

                  namestnik generalnega direktorja policije, nečak ali afriški „bližnji sorodnik“ Mugabeja, postavljen na visok položaj, da bi postal naslednji generalni direktor policije, oseba, neposredno vpletena v nasilje marca 2007

                              169.

                              Zidco Holdings

                  finančni holding politične stranke Zanu-PF (alias Zidco Holdings (PVT) Ltd),
                  PO Box 1275, Harare, Zimbabve

                              170.

                              Jongwe Printing and Publishing Company (PVT) Ltd

                  izdajateljski oddelek politične stranke Zanu-Pf (alias Jongwe Company (PVT) Ltd printing and publishing co, alias Jongwe printing and publishing company)
                  14 Austin Road, Coventry road, Workington,Harare, Zimbabve. PO box 5988, Harare, Zimbabve

                              171.

                              Cold Comfort Farm Trust Co-operative

                  Pripada Didymusu Mutasi, vpletena pa je tudi Grace Mugabe.
                  7 Cowie Road, Tynwald, Harare, Zimbabve

                              172.

                              Zimbabwe Defence Industries

                  V celoti v lasti zimbabvejske vlade. Med vodilnimi sta tudi Leo Mugabe in Solomon Mujuru.
                  10th Floor, Trustee House, 55 Samora Machel Avenue, PO Box 6597, Harare, Zimbabve


Pomembno pravno obvestilo

|

52007BP0113(01)

1. Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2005 (C6-0386/2006 - 2006/2153(DEC))

Uradni list 074 E , 20/03/2008 str. 0183 - 0184

		1.Sklep Evropskega parlamenta z dne 24. aprila 2007 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2005 (C6-0386/2006 — 2006/2153(DEC))Evropski parlament,- ob upoštevanju zaključnega letnega računa Evropskega centra za razvoj poklicnega usposabljanja za proračunsko leto 2005 [1],- ob upoštevanju Poročila Računskega sodišča o zaključnem letnem računu Evropskega centra za razvoj poklicnega usposabljanja za proračunsko leto 2005 z odgovori Centra [2],- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES in zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [3], in zlasti člena 185 Uredbe,- ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja [4] in zlasti člena 12a Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 [5] in zlasti člena 94 Uredbe,- ob upoštevanju člena 71 in Priloge V svojega Poslovnika,- ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A6-0097/2007),1. podeli direktorju Evropskega centra za razvoj poklicnega usposabljanja razrešnico glede izvrševanja proračuna Centra za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).[1] UL C 266, 31.10.2006, str. 28.[2] UL C 312, 19.12.2006, str. 60.[3] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[4] UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).[5] UL L 357, 31.12.2002, str. 72.--------------------------------------------------


title: 2010/242/: Sklep Sveta z dne 26. aprila 2010 o imenovanju avstrijskega člana in avstrijske nadomestne članice Odbora regij

text:
               29.4.2010

               SL

               Uradni list Evropske unije

               L 107/20

         SKLEP SVETA
   z dne 26. aprila 2010
   o imenovanju avstrijskega člana in avstrijske nadomestne članice Odbora regij
   (2010/242/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandata Herberta SAUSGRUBERJA se je sprostilo mesto člana Odbora regij. Mesto nadomestnega člana se je sprostilo zaradi imenovanja Markusa WALLNERJA za člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujeta:

               (a)

               za člana:

                           —

                           Herr Landesstatthalter Mag. Markus WALLNER, Stellvertretender Landeshauptmann von Vorarlberg (sprememba mandata),

                     in

               (b)

               za nadomestno članico:

                           —

                           Frau Landtagspräsidentin Dr. Bernadette MENNEL, Präsidentin des Vorarlberger Landtags.

         Člen 2
   Ta sklep začne učinkovati na dan sprejetja.

      V Luxembourgu, 26. aprila 2010

            Za Svet

            Predsednik

         M. Á. MORATINOS

      (1)  UL L 348, 29.12.2009, str. 22 in UL L 12, 19.1.2010, str. 11.


title: Sklep Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

text:
               31.7.2014

               SL

               Uradni list Evropske unije

               L 229/13

         SKLEP SVETA 2014/512/SZVP
   z dne 31. julija 2014
   o omejevalnih ukrepih zaradi delovanja Rusije, ki povzroča destabilizacijo razmer v Ukrajini
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Voditelji držav ali vlad Evropske unije so 6. marca 2014 odločno obsodili neizzvano kršitev suverenosti in ozemeljske nedotakljivosti Ukrajine s strani Ruske federacije ter slednjo pozvali, da svoje oborožene sile nemudoma umakne na območja, na katerih so v skladu z ustreznimi sporazumi njene oborožene sile stalno nameščene. Izjavili so, da bi vsakršno nadaljnje ravnanje Ruske federacije, ki bi destabiliziralo razmere v Ukrajini, imelo na številnih gospodarskih področjih dodatne in daljnosežne posledice za odnose med Evropsko unijo in njenimi državami članicami na eni strani ter Rusko federacijo na drugi strani.

               (2)

               Svet je 17. marca 2014 sprejel Sklep 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1), pri čemer je Svet sprejel ukrepe omejitev potovanja in zamrznitev sredstev.

               (3)

               Evropski svet je 21. marca 2014 opozoril na izjavo voditeljev držav ali vlad z dne 6. marca 2014 ter pozval Komisijo in države članice, da pripravijo morebitne ciljno usmerjene ukrepe.

               (4)

               Voditelji držav ali vlad Evropske unije so 27. maja, 27. junija in 16. julija 2014 potrdili, da Komisija, ESZD in države članice opravljajo pripravljalno delo, da bi lahko brez odlašanja sprejeli dodatne ukrepe.

               (5)

               Svet je 22. julija Rusko federacijo pozval, da dejavno izkoristi svoj vpliv nad nezakonito oboroženimi skupinami, da bi nemudoma omogočili popoln, varen in zanesljiv dostop do območja sestrelitve letala Malaysian Airlines na letu MH17 v Donetsku, polno sodelovanje pri prevzemu posmrtnih ostankov in osebnih predmetov ter polno sodelovanje pri neodvisni preiskavi, vključno z neoviranim dostopom do tega območja tako dolgo, kot je to potrebno za zadevno preiskavo in morebitne nadaljnje preiskave.

               (6)

               Svet je Rusijo pozval tudi, da ustavi vedno večji pretok orožja, opreme in vojaških skupin čez mejo, da bi dosegli hitro in otipljivo umiritev razmer. Svet je Rusijo tudi pozval, da umakne svoje dodatne čete z obmejnega območja.

               (7)

               Svet je opozoril na predhodne zaveze Evropskega sveta in izrazil pripravljenost, da brez odlašanja uvede sveženj nadaljnjih znatnih omejevalnih ukrepov, če Rusija ne bo takoj in polno sodelovala v zvezi z navedenimi zahtevami. Svet je Komisijo in ESZD pozval, da do 24. julija končata pripravljalno delo v zvezi z morebitnimi ciljno usmerjenimi ukrepi in predstavita predloge za ukrepanje, tudi na področju dostopa do kapitalskih trgov, obrambe, blaga z dvojno rabo in občutljivih tehnologij, vključno v energetskem sektorju.

               (8)

               Glede na resnost razmer Svet meni, da je ustrezno sprejeti omejevalne ukrepe v odziv na delovanje Rusije, ki povzroča destabilizacijo razmer v Ukrajini.

               (9)

               V tem smislu je ustrezno prepovedati transakcije z novimi obveznicami ali lastniškim kapitalom ali podobnimi finančnimi instrumenti ali zagotavljanje financiranja ali naložbenih storitev ali trgovanje z navedenimi finančnimi instrumenti, katerih čas zapadlosti presega 90 dni, ki jih izdajo ruske finančne institucije, ki so v državni lasti, razen institucije mednarodnega značaja, ki imajo sedež v Rusiji in so bile ustanovljene z medvladnimi sporazumi, sklenjenimi z Rusijo kot eno od delničarjev. Te prepovedi ne vplivajo na odobritev posojil tem ruskim finančnim institucijam, ki so v državni lasti, ali na odobritev posojil s strani teh finančnih institucij, neodvisno od njihove zapadlosti.

               (10)

               Države članice bi morale poleg tega prepovedati prodajo, dobavo, prenos ali izvoz orožja in sorodnega materiala vseh vrst v Rusijo. Prepovedati bi bilo treba tudi nabavo orožja in sorodnega materiala vseh vrst iz Rusije.

               (11)

               Prepovedati bi bilo treba tudi prodajo, dobavo, prenos ali izvoz blaga z dvojno rabo za vojaško uporabo ali vojaškim končnim uporabnikom v Rusiji. Ta prepoved ne bi smela vplivati na izvoz blaga in tehnologije z dvojno rabo, vključno za aeronavtiko in za vesoljsko industrijo, za nevojaško rabo in/ali za nevojaške končne uporabnike.

               (12)

               Prepovedati bi bilo treba prodajo, dobavo, prenos ali izvoz določenega občutljivega blaga in tehnologij, kadar so namenjeni za dejavnosti globokomorskega iskanja in pridobivanja nafte, dejavnosti iskanja in pridobivanja nafte na Arktiki ter projekte pridobivanja nafte iz skrilavca.

               (13)

               Za izvajanje določenih ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Prepovedani so neposredni ali posredni nakupi ali prodaja, posredništvo ali pomoč pri izdaji ali kakršno koli drugo trgovanje z obveznicami, lastniškim kapitalom ali podobnimi finančnimi instrumenti, katerih čas zapadlosti presega 90 dni, ki jih po 1. avgusta 2014 izdajo:

               (a)

               večje kreditne institucije ali institucije za financiranje razvoja s sedežem v Rusiji, ki imajo v javni lasti ali pod javnim nadzorom več kot 50-odstotni delež od 1. avgusta 2014, navedene v Prilogi;

               (b)

               vsaka pravna oseba, subjekt ali organ zunaj Unije, katerih 50-odstotni delež ali več je v lasti subjekta s seznama v Prilogi, ali

               (c)

               vsaka pravna oseba, subjekt ali organ, ki deluje v imenu ali po navodilih subjekta iz točke (b) ali s seznama v Prilogi.

         Člen 2
   1.   Neposredna ali posredna prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za našteto v Rusijo s strani državljanov držav članic ali z ozemelj držav članic ali z uporabo plovil ali zrakoplovov pod njihovo zastavo so prepovedani, ne glede na to, ali navedeno izvira z ozemelj držav članic ali ne.
   2.   Prepovedano je:

               (a)

               neposredno ali posredno zagotavljati tehnično pomoč, posredniške ali druge storitve v zvezi z vojaškimi dejavnostmi ter zagotavljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za našteto, vsem fizičnim ali pravnim osebam, subjektom ali organom v Rusiji ali za uporabo v njej;

               (b)

               neposredno ali posredno nuditi financiranje ali finančno pomoč v zvezi z vojaškimi dejavnostmi, ki vključuje zlasti nepovratna sredstva, posojila in izvozna kreditna zavarovanja ali garancije, pa tudi zavarovanje in pozavarovanje za kakršno koli prodajo, dobavo, prenos ali izvoz orožja in sorodnega materiala ali za zagotavljanje s tem povezane tehnične pomoči, posredniških ali drugih storitev vsem osebam, subjektom ali organom v Rusiji ali za uporabo v njej.

         3.   Prepovedani so uvoz, nabava ali prenos orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za našteto, iz Rusije s strani državljanov držav članic ali z uporabo plovil ali letal pod zastavo držav članic.
   4.   Prepovedi iz odstavkov 1, 2 in 3 ne posegajo v izvrševanje pogodb ali dogovorov, sklenjenih pred 1. avgusta 2014, in v zagotavljanje rezervnih delov in storitev, potrebnih za vzdrževanje in varnost obstoječih zmogljivosti v Uniji.
   Člen 3
   1.   Neposredna ali posredna prodaja, dobava, prenos ali izvoz vsega blaga in tehnologije z dvojno rabo iz seznama v Prilogi I k Uredbi Sveta (ES) št. 428/2009 z dne 5. maja 2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo (2) za vojaško uporabo v Rusiji ali za vojaške končne uporabnike v Rusiji s strani državljanov držav članic ali z ozemelj držav članic ali z uporabo plovil ali zrakoplovov pod njihovo zastavo so prepovedani, ne glede na to, ali navedeno izvira z ozemelj držav članic ali ne.
   2.   Prepovedano je:

               (a)

               neposredno ali posredno zagotavljati tehnično pomoč, posredniške ali druge storitve v zvezi z blagom in tehnologijo iz odstavka 1 ter v zvezi z zagotavljanjem, izdelavo, vzdrževanjem in uporabo tega blaga in tehnologije vsem osebam, subjektom ali organom v Rusiji ali za uporabo v njej;

               (b)

               neposredno ali posredno nuditi financiranje ali finančno pomoč v zvezi z blagom in tehnologijo iz odstavka 1, ki vključuje zlasti nepovratna sredstva, posojila in izvozna kreditna zavarovanja za kakršno koli prodajo, dobavo, prenos ali izvoz tega blaga in tehnologije ali za zagotavljanje s tem povezane tehnične pomoči, posredniških ali drugih storitev vsem osebam, subjektom ali organom v Rusiji ali za uporabo v njej.

         3.   Prepovedi iz odstavkov 1 in 2 ne posegajo v izvrševanje pogodb ali dogovorov, sklenjenih pred 1. avgusta 2014.
   Člen 4
   1.   Neposredno ali posredno prodajo, dobavo, prenos ali izvoz določenih tehnologij, primernih za dejavnosti globokomorskega iskanja in pridobivanja nafte, dejavnosti iskanja in pridobivanja nafte na Arktiki ali projekte pridobivanja nafte iz skrilavca v Rusiji, s strani državljanov držav članic ali z ozemlja držav članic ali z uporabo plovil ali zrakoplovov pod pristojnostjo držav članic, mora predhodno odobriti pristojni organ države članice izvoznice.
   Unija sprejme potrebne ukrepe za določitev ustreznega blaga, ki ga zajema ta odstavek.
   2.   Zagotavljanje:

               (a)

               tehnične pomoči ali drugih storitev, povezanih s tehnologijami iz odstavka 1;

               (b)

               financiranja ali finančne pomoči za vsako prodajo, dobavo, prenos ali izvoz tehnologij iz odstavka 1 ali za zagotavljanje s tem povezane tehnične pomoči ali usposabljanja

         mora prav tako predhodno odobriti pristojni organ države članice izvoznice.
   3.   Pristojni organi držav članic ne odobrijo nobene prodaje, dobave, prenosa ali izvoza tehnologij ali zagotavljanja storitev iz odstavkov 1 in 2, če ugotovijo, da se bo zadevna prodaja, dobava, prenos ali izvoz ali zagotavljanje zadevnih storitev uporabilo za dejavnosti globokomorskega iskanja in pridobivanja nafte, dejavnosti iskanja in pridobivanja nafte na Arktiki ali projekte pridobivanja nafte iz skrilavca v Rusiji.
   4.   Odstavek 3 ne posega v izvrševanje pogodb, sklenjenih pred 1. avgusta 2014.
   Člen 5
   Za čim večji učinek ukrepov iz tega sklepa Unija spodbuja tretje države, da sprejmejo omejevalne ukrepe, podobne ukrepom iz tega sklepa.
   Člen 6
   Če fizične ali pravne osebe, subjekti ali organi niso vedeli in niso imeli utemeljenega razloga za sum, da bi lahko s svojim ravnanjem kršili prepovedi iz tega sklepa, za svoje ravnanje niso odgovorni.
   Člen 7
   1.   V zvezi s kakršnimi koli pogodbami ali transakcijami, katerih izvedba je bila posredno ali neposredno, v celoti ali deloma ovirana zaradi ukrepov, uvedenih v skladu s tem sklepom, se ne ugodi nobenemu zahtevku, vključno z zahtevki za nadomestilo škode ali katerimi koli drugimi zahtevki te vrste, kot je odškodninski zahtevek ali zahtevek za uveljavljanje garancije, zlasti zahtevek za podaljšanje dospelosti ali plačilo obveznice, garancije ali jamstva, zlasti finančne garancije ali finančnega jamstva v kakršni koli obliki, ki ga zahtevajo:

               (a)

               subjekti iz točke (b) ali (c) člena 1 ali s seznama v Prilogi;

               (b)

               katera koli druga ruska oseba, subjekt ali organ, ali

               (c)

               katera koli oseba, subjekt ali organ, ki deluje prek ali v imenu ene od oseb, subjektov ali organov iz točke (a) ali (b) tega odstavka.

         2.   V vseh postopkih za uveljavitev zahtevka dokazno breme glede dokazovanja, da izpolnitev zahtevka ni prepovedana z odstavkom 1, nosi oseba, ki uveljavlja zahtevek.
   3.   Ta člen ne posega v pravico oseb, subjektov in organov iz odstavka 1 do sodne presoje zakonitosti neizpolnjevanja pogodbenih obveznosti v skladu s tem sklepom.
   Člen 8
   Prepovedano je zavestno in namerno sodelovati v dejavnostih, katerih namen ali učinek je izogibanje prepovedim iz členov 1 do 4, vključno z delovanjem namesto enega od subjektov iz člena 1.
   Člen 9
   1.   Ta sklep se uporablja do 31. julija 2015.
   2.   Ta sklep se redno pregleduje. Če Svet meni, da njegovi cilji niso izpolnjeni, ga lahko po potrebi podaljša ali spremeni.
   3.   Omejevalni ukrepi iz tega sklepa se pregledajo najpozneje do 31. oktobra 2014, pri čemer se zlasti upoštevajo njihov učinek in ukrepi, ki so jih sprejele tretje države.
   Člen 10
   Ta sklep začne veljati dan po objavi v Uradnem listu Evropske unije.

      V Bruslju, 31. julija 2014

            Za Svet

            Predsednik

         S. GOZI

      (1)  UL L 78, 17.3.2014, str. 16.

      (2)  UL L 134, 29.5.2009, str. 1.

      PRILOGA
      SEZNAM INSTITUCIJ IZ ČLENA 1(a)

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: Sklep Sveta (EU) 2017/1591 z dne 14. septembra 2017 o imenovanju člana Odbora regij na predlog Republike Avstrije

text:
               21.9.2017

               SL

               Uradni list Evropske unije

               L 243/4

         SKLEP SVETA (EU) 2017/1591
   z dne 14. septembra 2017
   o imenovanju člana Odbora regij na predlog Republike Avstrije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Markusa LINHARTA se je sprostilo mesto člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člana Odbora regij imenuje:

               —

               Hannes WENINGER, Gemeinderat (Gießhübl) und Abgeordneter zum Nationalrat.

         Člen 2
   Ta sklep začne veljati na dan sprejetja.

      V Bruslju, 14. septembra 2017

            Za Svet

            Predsednik

         A. ANVELT

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2013/42/SZVP: Sklep Političnega in varnostnega odbora EUCAP NESTOR/2/2013 z dne 11. januarja 2013 o sprejetju prispevka tretjih držav k misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               23.1.2013

               SL

               Uradni list Evropske unije

               L 20/52

      SKLEP POLITIČNEGA IN VARNOSTNEGA ODBORA EUCAP NESTOR/2/2013
   z dne 11. januarja 2013
   o sprejetju prispevka tretjih držav k misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   (2013/42/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (1) in zlasti člena 10(3) Sklepa,
   ob upoštevanju naslednjega:

               (1)

               V skladu s členom 10(3) Sklepa 2012/389/SZVP je Svet pooblastil Politični in varnostni odbor (PVO) za sprejemanje ustreznih odločitev glede odobritve prispevkov za EUCAP NESTOR s strani tretjih držav in za ustanovitev odbora prispevajočih držav.

               (2)

               Civilni poveljnik operacije je priporočil, da PSC sprejme predlagani prispevek Norveške za EUCAP NESTOR ter ga šteje za pomembnega.

               (3)

               Norveška bi morala biti oproščena finančnega prispevka v proračun EUCAP NESTOR –

         SPREJEL NASLEDNJI SKLEP:
   Člen 1
   Prispevek tretjih držav
   1.   Prispevek Norveške za EUCAP NESTOR se sprejme in se šteje za pomembnega.
   2.   Norveška je oproščena finančnega prispevka v proračun EUCAP NESTOR.
   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 11. januarja 2013

            Za Politični in varnostni odbor

            Predsednik

         O. SKOOG

      (1)  UL L 187, 17.7.2012, str. 40.


title: Sklep (EU) 2015/642 Evropskega parlamenta in Sveta z dne 15. aprila 2015 o uporabi sredstev Evropskega sklada za prilagoditev globalizaciji (vloga EGF/2014/015 GR/Attica publishing activities iz Grčije)

text:
               24.4.2015

               SL

               Uradni list Evropske unije

               L 106/25

         SKLEP (EU) 2015/642 EVROPSKEGA PARLAMENTA IN SVETA
   z dne 15. aprila 2015
   o uporabi sredstev Evropskega sklada za prilagoditev globalizaciji (vloga EGF/2014/015 GR/Attica publishing activities iz Grčije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (3), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Člen 12 Uredbe Sveta (EU, Euratom) št. 1311/2013 (4) omogoča uporabo sredstev ESPG do letne zgornje meje 150 milijonov EUR (v cenah iz leta 2011).

               (3)

               Grčija je 4. septembra 2014 predložila vlogo za uporabo sredstev ESPG v zvezi s presežnimi delavci v 46 podjetjih, ki delujejo v panogi, razvrščeni v oddelek 58 NACE po reviziji 2 (založništvo) (5), v regiji Atika NUTS 2 (EL 30) v Grčiji, ter jo dopolnila z dodatnimi informacijami, kakor je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG v skladu s členom 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 3 746 700 EUR za vlogo, ki jo je predložila Grčija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se iz Evropskega sklada za prilagoditev globalizaciji uporabi vsota 3 746 700 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Bruslju, 15. aprila 2015

            Za Evropski parlament

            Predsednik

         M. SCHULZ

            Za Svet

            Predsednica

         Z. KALNIŅA-LUKAŠEVICA

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba (ES) št. 546/2009 Evropskega parlamenta in Sveta z dne 18. junija 2009 o spremembi Uredbe (ES) št. 1927/2006 o ustanovitvi Evropskega sklada za prilagoditev globalizaciji (UL L 167, 29.6.2009, str. 26).

      (4)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).

      (5)  Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Rev. 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1).